सड़कों व सीएचसी के लिए राशि मंजूर
दुर्ग|जिले में सड़क मरम्मत व सीएचसी केंद्रों में कक्ष निर्माण के लिए राज्य शासन ने राशि स्वीकृत की है। दुर्ग से जालबांधा मार्ग के लिए 1 करोड़ 8 लाख रुपए, दुर्ग से उतई मार्ग के लिए 73 लाख रुपए, अंडा से विनायकपुर के लिए 48 लाख, अंडा से निकुम मार्ग के लिए 59 लाख रुपए स्वीकृत हुए है। अछोटी से आलबरस के लिए 34 लाख, खप्परवाड़ा से उतई मार्ग के लिए 34 लाख, पुराना राष्ट्रीय राजमार्ग 6 मिनीमाता चौक से अंजोरा बायपास तक 51 लाख और उतई, खोपली से मचांदुर मार्ग के लिए 13 लाख रुपए स्वीकृत किए गए हैं। सामुदायिक स्वास्थ्य केंद्र उतई में अतिरिक्त वार्ड एवं लेबर रूम के लिए 16 लाख 50 हजार रुपए, सामुदायिक स्वास्थ्य केंद्र हनोदा में अहाता एवं प्रसूति कक्ष के लिए 10 लाख रुपए स्वीकृत किए गए हैं।
hin_Deva hin_Deva